《吼山》
清代·严光禄

鬼斧凿灵根，玩舟穿石洞。渟然水一泓，削壁暗如瓮。

舍舟蹑我履，湿翠沾余冻。纡回转湫仄，离立嵌虚空。

山腹裹林扉，危崖出层栋。烟开江海平，云起岩壑动。

澄观物皆寂，旷坐鸟微哢。得意默无言，抚境还疑梦。

何必山僧知，涧流自迎送。

作者简介：严光禄，字石帆，桐城人。贡生，候选训导。有《石帆诗钞》。